**Башҡорт теле уҡытыусылары методик берекмәһенең бурыстары һәм хоҡуҡтары**

Методик берекмәлә һәр уҡытыусы **бурыслы:**

1. Үҙ аллы профессиональ белем алыу шәхси программаһы булдырырға;
2. Методик берекмәнең ултырыштарында, практик семинарҙарында ҡатнашырға;
3. Асыҡ сараларҙы эшләүҙә (дәрес, кластан тыш саралар) актив ҡатнашырға, профессиональ оҫталығын үҫтерергә ынтылырға;
4. Яңы технологияларҙы үҙләштерергә;
5. Предметы буйынса уҡытыу методикаһының үҫеш йүнәлешен белергә, “Мәғариф тураһында” Закон, норматив документтар, уҡытыусыға булған талаптар менән таныш булырға.

Методик берекмәләге һәр уҡытыусы компетенцияһына ҡарап **хоҡуҡлы:**

1. Методик берекмәнең эшендә ҡатнашырға;
2. Мәғариф, тәрбиә һәм үҫеш һорауҙарына ҡағылған законға ярашлы методик кәңәштәр төҙөргә;
3. Методик берекмәнең эшен камиллаштырыу маҡсатында тәҡдимдәр индерергә.